Ουίλιαμ Γκόλντινγκ

Ο σερ Ουίλιαμ Τζέραλντ Γκόλντινγκ (William Gerald Golding, 19 Σεπτεμβρίου 1911 – 19 Ιουνίου 1993) ήταν Βρετανός μυθιστοριογράφος και ποιητής, ο οποίος τιμήθηκε με το Νόμπελ Λογοτεχνίας το 1983. Επίσης, το 1980 κέρδισε το λογοτεχνικό βραβείο Μπούκερ, για το μυθιστόρημα The Rites of Passage.

 Ο Γκόλντινγκ γεννήθηκε στις 19 Σεπτεμβρίου, 1911 στο Κόλομπ Μάινορ, ένα χωριό κοντά στο Νιουκουέι, της Κορνουάλης, στην Αγγλία. Άρχισε να γράφει στην ηλικία των επτά ετών. Το κορνουαλικό του υπόβαθρο σπάνια σχολιάζεται, αλλά όταν ήταν νέος έμαθε την κορνουαλική γλώσσα. Ο πατέρας του ήταν διευθυντής σε τοπικό σχολείο και διανοούμενος, που είχε ριζοσπαστικές πολιτικές πεποιθήσεις και πίστευε πολύ στην επιστήμη. Η οικογένεια μετακόμισε στο Μάρλμπορο και ο Ουίλιαμ παρακολούθησε μαθήματα στο Marlborough Grammar School. Αργότερα πήγε στο Πανεπιστήμιο της Οξφόρδης (στο Κολέγιο Brasenose) το 1930, όπου σπούδασε φυσικές επιστήμες και Αγγλική γλώσσα. Το πρώτο του βιβλίο, μια συλλογή ποιημάτων, εκδόθηκε ένα χρόνο πριν ο Γκόλντινγκ πάρει το πτυχίο του. Παντρεύτηκε την Ανν Μπρούκφιλντ, μια χημικό, το 1939. Έγινε καθηγητής Αγγλικής φιλολογίας και φιλοσοφίας στο Bishop Wordsworth's School στο Σώλσμπερι. Κατά τον Β΄ Παγκόσμιο Πόλεμο υπηρέτησε στο Βασιλικό Ναυτικό και συμμετείχε στη βύθιση του ισχυρότερου γερμανικού θωρηκτού, του Μπίσμαρκ. Επίσης συμμετείχε στην απόβαση της Νορμανδίας, και μετά το τέλος του πολέμου επέστρεψε στη διδασκαλία και την συγγραφή. Το 1961 η επιτυχία των βιβλίων του επέτρεψε στον Γκόλντινγκ να αφήσει τη θέση του ως καθηγητής και να περάσει ένα χρόνο ως φιλοξενούμενος συγγραφέας στο Κολέγιο Χόλινς στη Βιρτζίνια. Από τότε ασχολήθηκε αποκλειστικά με τη συγγραφή. Ζούσε στο ίδιο χωριό με τον Τζέιμς Λάβλοκ στο Γουίλτσαϊρ (Wiltshire) και καθώς ο Λάβλοκ του εξηγούσε την θεωρία του, ο Γκόλντινγκ του πρότεινε να την ονομάσει Γαία όπως η αρχαία Ελληνίδα θεά της Γης. Η συχνά αλληγορική πεζογραφία του Γκόλντινγκ κάνει ευρεία χρήση υπαινικτικών αναφορών στην κλασική λογοτεχνία, στην μυθολογία, και στο Χριστιανικό συμβολισμό. Αν και δεν υπάρχει ευδιάκριτη σύνδεση μεταξύ των μυθιστορημάτων του και η τεχνική του ποικίλει, ο Γκόλντινγκ ασχολείται κυρίως με την έννοια του κακού και καταλήγει με κάτι που έχει χαρακτηριστεί ως ένα είδος σκοτεινής αισιοδοξίας. Το πρώτο του μυθιστόρημα, Ο άρχοντας των μυγών (Lord of the flies) (1954; ταινία, 1963), εισήγαγε ένα από τα συχνά θέματα της πεζογραφίας του—τη μάχη ανάμεσα στην εγγενή βαρβαρότητα της ανθρωπότητας και την εκπολιτιστική επίδραση της λογικής. Το έργο του The Inheritors (Οι κληρονόμοι) (1955) φτάνει μέχρι την προϊστορία, αναπτύσσοντας τη θέση ότι οι εξελιγμένοι πρόγονοι της ανθρωπότητας, "οι κατασκευαστές της φωτιάς," θριάμβευσαν επί μιας ευγενέστερης φυλής μέσω της βίας και της απάτης, αλλά και μέσω της φυσικής ανωτερότητας. Στο Pincher Martin (1956) και το Free Fall (Ελεύθερη πτώση), (1959), ο Γκόλντινγκ εξερευνά θεμελιώδη προβλήματα της ύπαρξης, όπως η επιβίωση και η ανθρώπινη ελευθερία, χρησιμοποιώντας ονειρικές αφηγήσεις και φλας μπακ. Το The Spire (1964) είναι μια αλληγορία που αφορά τη μανιώδη αποφασιστικότητα του πρωταγωνιστή να χτίσει ένα μεγάλο καθεδρικό οβελό στέψης, ανεξαρτήτως των συνεπειών. Τα μεταγενέστερα μυθιστορήματα του Γκόλντινγκ δεν έτυχαν της ίδιας εκτίμησης με τα πρώτα του έργα. Ανάμεσά τους είναι τα Darkness Visible (Ορατό σκοτάδι), (1979) και η ιστορική θαλασσινή τριλογία Rites of Passage (1981), Close Quarters (1987), και Fire Down Below (1989). Χρίστηκε ιππότης από την Βασίλισσα Ελισάβετ Β΄ το 1988. Ο Σερ Ουίλιαμ Γκόλντινγκ πέθανε στο σπίτι του στο Perranarworthal, κοντά στο Τρούρο, στην Κορνουάλη στις 19 Ιουνίου, 1993 και τάφηκε στο προαύλιο του ναού Holy Trinity, στο Bowerchalke Γουίλτσαϊρ στην Αγγλία. ΠοίησηPoems (1934)ΔράμαThe Brass Butterfly (Η χάλκινη πεταλούδα, 1958) ΜυθιστορήματαLord of the Flies (Ο άρχοντας των μυγών, 1954)—μτφ. Ρένα Χατχούτ (εκδ. "Γράμματα", 1981.The Inheritors (1955) Pincher Martin (Μάρτιν ο φαταούλας, 1956)—μτφ. Περικλής Ντάλτας (εκδ. "Libro, 1984.Free-fall (Ελεύθερη πτώση, 1959)—μτφ. Βαγγέλης Κατσάνης (εκδ. "Ψυχογιός, 1985.The Spire (Το κωδωνοστάσιο, 1964)—μτφ. Αννίτα Παναρέτου (εκδ. "Σ.Ι.Ζαχαρόπουλος")The Pyramid (1967) The Scorpion God (1971) Darkness Visible (Ορατό σκοτάδι, 1979)—μτφ. Έφη Φρυδά & Γ.Αφένδρας (εκδ. "Σ.Ι.Ζαχαρόπουλος")To the Ends of the Earth (Στα πέρατα της γης), τριλογία1. Rites of Passage (1980) —μτφ. Έφη Καλλιφατίδη ως «Μύησις ταξιδευτού» (εκδ. "Καστανιώτης", 1990) 2. Close Quarters (1987) —μτφ. Έφη Καλλιφατίδη ως «Σε απόσταση αναπνοής» (εκδ. "Καστανιώτης", 1990) 3. Fire Down Below (1989) —μτφ. Έφη Καλλιφατίδη ως «Φωτιά στα έγκατα» (εκδ. "Καστανιώτης", 1990)The Paper Men (Άνθρωποι από χαρτί, 1984)—μτφ. Αλέκος Μανωλίδης και Αννα Σταματοπούλου(εκδ. "Καστανιώτης", 1990)The Double Tongue (1995) (μεταθανάτια έκδοση)—μτφ. Γιώργος Ίκαρος Μπαμπασάκης (εκδ. "Καστανιώτης", 1990)άλλα έργαThe Hot Gates (1965) A Moving Target (1982) An Egyptian Journal (1985) Επίσημος ιστότοπος (Αγγλικά) Τηλεοπτική συνέντευξη στο BBC (1959) (Αγγλικά) Συνέντευξη της Mary Lynn Scott – Universal Pessimist, Cosmic Optimist (Αγγλικά) Βιογραφία του Ουίλιαμ Γκόλντινγκ στον ιστότοπο των λογοτεχνικών βραβείων Νόμπελ (Αγγλικά)